प्रो. राजेन्द्र प्रसाद ने कहा कि इलाहाबाद राज्य विश्वविद्यालय का स्थायी कैम्पस नैनी में 120 एकड़ भूमि पर बनाया जाएगा। इसके लिए उत्तर प्रदेश राज्य औद्योगिक विकास निगम (यूपीएसआईडीसी) ने भूमि आरक्षित कर दी है। उन्होंने बताया कि इस विश्वविद्यालय के कैम्पस में ही जनेश्वर मिश्र पुस्तकालय भी स्थापित किया जाएगा। इस उच्चस्तरीय लाइबे्ररी का संचालन इलाहाबाद राज्य विश्वविद्यालय द्वारा ही किया जाएगा। उन्होंने कहा कि यह विश्वविद्यालय रेजीडेन्शियल कम एफिलिएटिंग विश्वविद्यालय होगा। प्रथम चरण में इस विश्वविद्यालय में ह्यूमैनिटीज, सोशल साइंसेज, इण्टरनेशनल स्टडीज, काॅमर्स और मैनेजमेण्ट आदि विषयों की पढ़ाई छात्र-छात्राओं को उपलब्ध होगी।